Ontmoet SA se nuwe musiekgroep Mwah!
JY LEES NOU Ontmoet SA se nuwe musiekgroep Mwah!
Loriska Bubb (23), Chané Brits (20) en Talana Vuren (19) is die stemme agter die musiekgroep Mwah! SARIE.com het dié drie beter leer ken.
Die musiekman Louis van Wyk het 'n gaping in die Afrikaanse musiekmark gesien en saam met die platemaatskappy LuisterNet Musiek besluit dit is tyd vir 'n vroulike popgroep. Oudisies is gehou en uiteindelik het Loriska, Chané en Talana die kans gekry om die groep Mwah! op die been te bring.
Loriska is die oudste van die groep en het 'n graad in drama by Tuks verwerf. Sy het ook sangklasse by groot name in die bedryf soos Corlea Botha en Adele Strombeck gehad. Chané het 'n sterk dans-agtergrond, maar het ook hard aan haar solo-loopbaan gewerk totdat sy direk na skool haar kontrak vir Mwah! geteken het. Talana is 'n boeremeisie wat sak en pak alleen Johannesburg toe verhuis het om haar passie vir die kunste te volg - en in Mwah! 'n tuiste gevind het.
Loriska: Van kindsbeen af! Op al my baba-video's het ek gesing pleks van praat. Ek is skaam om te sê, maar ek was altyd voor in die koor en wou die kollig steel!
Chané: Ek het toe ek jonger was by 'n ma-en-dogter-oggend met klavier-begeleiding gesing. Van toe af wou ek net die verhoog my tuiste maak.
Talana: Mense vra my baie dié vraag en dis vir my lekker om net te kan sê ek is daarmee gebore. Dis 'n passie en 'n droom wat ek elke dag kan uitleef.
As 'n nuwe popgroep wil ons graag die mark binnedring en in mense se harte kruip. Daar is niks beters as om op 'n verhoog te staan en die mense ken jou musiek nie. Ons werk elke dag hard om dit te behaal.
Loriska: Bietjie meer romanties, maar ek hou van 'n moderne twist.
Ons is opgewonde om ons album, Waarvoor wag jy, uiteindelik op die rakke te hê. Daar lê 'n paar baie interessante toere voor, onder meer die Jukebox Roadshow waar ons met kunstenaars soos Pieter Koen, Ricus Nel en ADAM 'n verhoog deel. En in November het ons 'n landwye toer van Klerksdorp, die Oos-Kaap tot in die Kaap saam met ons eie "Kaptein" Kurt Darren.
Hier is 'n voorsmakie van hul musiek: